દૈનિક જીવનમાંથી થોડી ફૂરસદ મળે એટલે પ્રવાસનો વિચાર આપણને પહેલો આવે. ખાસ કરીને તહેવારોની રજાઓ કે વેકેશનના દિવસોમાં ઘરમાં બેસી રહેવું કોને ગમે ? થોડાક દિવસો માટે એમ થાય કે ક્યાંક ફરી આવીએ… પરંતુ આજના સમયમાં પ્રવાસ એટલો સરળ નથી કે બેગો ભરીને સ્ટેશને પહોંચી ગયા ! હવે તો પ્રવાસનું બરાબર આયોજન કરવું પડે છે. મહિનાઓ પહેલાં ટૂર ઑપરેટરને મળીને જુદા-જુદા પેકેજોની માહિતી મેળવવી પડે. ટ્રેન-પ્લેન અને હોટલોના બુકિંગ કરાવવા પડે. આ બધા માટે સારી એવી કિંમત ચૂકવવી પડે અને તે પછી પ્રવાસ દરમિયાન અન્ય ખર્ચ તો વધારામાં… ! ઘણાં મોંઘા પેકેજો માટે તો લૉન લેવી પડે ! સરવાળે, થોડા સમયના આનંદ બાદ ફરીથી એની એ જ પરિસ્થિતિ આવીને ઊભી રહે.